વાપીમાં ફાયનાન્સનો ધંધો કરતા ફરિયાદીને ઇન્કમટેકસની નોટીસ મળી હતી જેના માટે હેરાનગતિ નહીં કરવા વાપી ઇન્કમટેકસ વિભાગના કલાસ- 2 ઓફીસર રવિન્દ્ર શ્રવણકુમાર બોકડે એ ફરિયાદી પાસે રૂપિયા 2 લાખની માંગણી કરી હતી. જે પૈકી રૂપિયા 1.50 આપવાનું નક્કી થયું હતું.ફરિયાદીએ એસીબીને જાણ કરતા છટકું ગોઠવવામાં આવ્યું હતું.શુક્રવારે ચલા દમણ રોડ પર આવેલા પ્રમુખ રેસિડન્સી સામે લાંચની રકમ આપવાનું નકકી થયું હતુ. ફરિયાદીએ રવિન્દ્ર બોકડેને લાંચની રકમ આપી દીધી હતી. પણ રવિન્દ્રને ખ્યાલ આવી ગયો હતો કે એસીબીનું છટકું ગોઠવાયું છે એટલે કારને પુરપાટ ઝડપે ભગાવીને ભાગી છુટયો હતો જેમાં એસીબીના એસઆઇના પગ પર પણ રવિન્દ્રએ કાર ચઢાવી દીધી હતી.